**projektas**

**reg. Nr. T-117**

**2.5.darbotvarkės klausimas**

**Pasvalio rajono savivaldybės taryba**

**Sprendimas**

**Dėl ilgalaikės paskolos ėmimo investiciniam projektui „****pasvalio kultūros centro infrastruktūros modernizavimas“ finansuoti**

2021 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“ (Lietuvos Respublikos Vyriausybės 2012 m. kovo 21 d. nutarimo Nr. 304 redakcija) (su visais aktualiais pakeitimais), Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 7.1 punktu ir atsižvelgdama į Pasvalio rajono savivaldybės kontrolės ir vidaus audito tarnybos 2021 m. birželio 8 d. išvadą Nr. AI-6 „Dėl Pasvalio rajono savivaldybės galimybės imti ilgalaikę paskolą investicijų projektams finansuoti“, Pasvalio rajono savivaldybės taryba nusprendžia:

1. Imti 30600 Eur ilgalaikę paskolą investiciniam projektui „Pasvalio kultūros centro infrastruktūros modernizavimas“ finansuoti.

2. Nustatyti paskolos grąžinimo terminą – 2022 m. gruodžio 31 d.

3. Įgalioti Pasvalio rajono savivaldybės administracijos direktorių pasirašyti paskolos sutartį.

 Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Sprendimo projektą parengė

Finansų skyriaus vedėja

Dalė Petrėnienė

2021-05-31 tel. +370 686 17726

Pasvalio rajono savivaldybės tarybai

**AIŠKINAMASIS RAŠTAS**

 **Dėl ilgalaikės paskolos ėmimo investiciniam projektui pasvalio kultūros centro infrastruktūros modernizavimas“ finansuoti**

**2021-05-31**

Pasvalys

 **1. Problemos esmė.** Ilgalaikė **30600 eurų** paskola bus naudojama šių investicinio projekto „Pasvalio kultūros centro infrastruktūros modernizavimas” įgyvendinimui.

 2019 m. balandžio mėn. Pasvalio kultūros centras pasirašė sutartį su VšĮ Centrine projektų valdymo agentūra dėl projekto „Pasvalio kultūros centro infrastruktūros modernizavimas“, įgyvendinimo (projekto Nr. 07.1.1-CPVA-K-306-03-0001). Projektas finansuojamas Europos regioninės plėtros fondo lėšomis pagal 2014–2020 m. Europos Sąjungos fondų investicijų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonę „Modernizuoti viešąją ir privačią kultūros infrastruktūrą“. Projektui įgyvendinti skirta 732 035,97 Eur Europos Sąjungos investicijų. Pareiškėjo lėšos – 183 009,00 Eur. Bendra projekto vertė – 915 044,97 Eur.

      Pagrindinis projekto tikslas – modernizuojant Pasvalio kultūros centro infrastruktūrą, siekti aukštesnės kultūros paslaugų kokybės, prieinamumo, interaktyvumo bei kurti didesnę jų pridėtinę vertę ir paklausą Pasvalio rajone.

      Įgyvendinus projektą, bus pagerinta Pasvalio kultūros centro infrastruktūros būklė. Remiantis parengtu Pasvalio kultūros centro rekonstrukcijos projektu, bus atliekami šie darbai:

 Didžiojoje salėje atnaujinama scenos mechanika, scenos apšvietimo sistemos įranga, parenkama ir pritaikoma jų valdymo įranga (salės ir scenos įgarsinimo, mechanikos bei apšvietimo valdymo įrangos komplektai), įrengiama vaizdo peržiūrų sistema, pakeičiamos žiūrovų kėdes salėje, atliekama esamų įrenginių (rankinių keltuvų) techninė patikra;

 salės remonto darbai (sienų, lubų, grindų);

 salės inžinerinių sistemų įrengimo ir atnaujinimo darbai (šildymo, vėdinimo, elektrotechnikos ir kt.).

Savivaldybės negrąžintų paskolų likutis 2021 m. kovo 1 d. buvo 2543632,45 eurai. Per 2021 metus planuojama grąžinti ilgalaikių paskolų bankams 621330,32 eurus.

 **2. Kokios siūlomos naujos teisinio reguliavimo nuostatos ir kokių rezultatų laukiama**

*Priimtas sprendimo projektas įtakos kriminogeninei situacijai ir korupcijai neturės.*

 **3. Skaičiavimai, išlaidų sąmatos, finansavimo šaltiniai**

2021 metais palūkanų mokėjimui papildomai reikėtų 300 eurų. Palūkanos mokamos už faktiškai panaudotas paskolos lėšas.

 **4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*Priėmus sprendimo projektą, neigiamų pasekmių nenumatoma.*

 **5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius

**7. Sprendimo projekto rengimo metu gauti specialistų vertinimai ir išvados** – negauta**.**

inansų skyriaus vedėja Dalė Petrėnienė